KOMISIJOS SPRENDIMAS
2009 m. gegužės 26 d.
iš dalies keičiantis Sprendimą 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru Vokietijoje
(pranešta dokumentu Nr. C(2009) 3965)
(Tekstas svarbus EEE)
(2009/423/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
kadangi:
(1)
2008 m. lapkričio 3 d. Komisijos sprendimu 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (3), nustatomos tam tikros klasikinio kiaulių maro kontrolės priemonės šio sprendimo priede nurodytose valstybėse narėse ar jų regionuose.
(2)
Vokietija pranešė Komisijai apie šios laukinių kiaulių ligos plitimo permainas tam tikrose Reino krašto-Pfalco federalinės žemės teritorijose.
(3)
Reino krašto-Pfalco pietuose nustatyta naujų klasikinio kiaulių maro laukinių kiaulių populiacijoje atvejų. Todėl ši teritorija turėtų būti įtraukta į Sprendimo 2008/855/EB priedo sąrašą, taip pat jai reikėtų taikyti minėtame sprendime nustatytas priemones.
(4)
Siekiant Bendrijos teisės aktų skaidrumo visa su Vokietija susijusi Sprendimo 2008/855/EB priede pateikto sąrašo dalis turėtų būti pakeista šio sprendimo priedo tekstu.
(5)
Todėl Sprendimą 2008/855/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2008/855/EB priedo I dalies 1 punktas keičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2009 m. gegužės 26 d.